Njamnjama papago

Njamnjama papago (Poicephalus crassus) estas papago el genro de longflugilaj papagoj, kiu reproduktiĝas en grandaj areoj de Afriko. Ĝi estas papago preskaŭ endemia de Centrafrika Respubliko, de la genro Poicephalus. Ĝi estas plejparte verda papago kun grizbruna kapo kaj oranĝaj irisoj. La Njamnjama papago estas unu el la plej malbone konataj papagoj de la mondo, kun malmulto konata pri ĝia konserva stato, kaj estis unu el la lastaj nefotitaj birdoj en Afriko ĝis 2017.

 Aspekto
Njamnjamaj papagoj ne estas konataj kiel sekse dimorfaj. Ĉi tiu birdo povas esti identigita per grizbrunaj kapo kaj brusto, verda ventro kaj supraj partoj, verdaj subflugiloj, pala malsupra beko kaj oranĝaj okulirisoj. Male al aliaj papagoj en la genro Poicephalus, Njamnjamaj papagoj ne havas flavan koloron sub siaj flugiloj.

Distribuado kaj habitato
P. crassus havas larĝan teritorion etendiĝantan tra norda-centra okcidenta Afriko, de orienta Kameruno kaj sudokcidenta Ĉado tra la Centrafrika Respubliko kaj ekstrema norda DRK ĝis la sudokcidenta rando de Sudano. La distribuo kaj populacio de ĉi tiu papago estas nuntempe nekonataj, kaj la konserva stato de ĉi tiu birdo estas malplej zorgiga ĉar ĝi ne estas konata kiel tutmonde minacata kaj ne alproksimiĝas al sufiĉe malgranda teritorio por pli alta konservostatuso.

Plejparto de la teritorio de la Njamnjama papago estas en la Centrafrika Respubliko kaj tial la specio ĝuas kaj altebenaĵajn savanojn kaj tre diversajn arbarojn.

Papagoj de la genro Poicephalus tendencas esti arbaremaj, ripozante kaj nestante en arboj situantaj ene de sia teritorio.

Vivodaŭro
Kvankam la averaĝa vivodaŭro de natura Njamnjama papago estas nuntempe nekonata, rilataj papagoj de la genro Poicephalus, kiaj la Senegala papago kaj la Papago de Meyer, vivas averaĝe 20–30 jarojn en naturo kaj ĝis 50 jaroj aŭ eĉ pli en kaptiteco.

Manĝado
Papagoj de la genro Poicephalus manĝas vastan gamon da manĝaĵoj. Semoj, fruktoj, folioj de diversaj arboj kaj arbedoj, nektaro, insektoj, maizo kaj milio, ĉio estas parto de ilia dieto. Farmistoj povas konsideri ĉi tiujn papagojn kiel damaĝbestojn, kiuj detruas fruktoĝardenojn kaj kultivaĵojn.

 Referencoj 

 Guide to the Senegal Parrot and its family. M.S. Allan & D. Deter. Barron's. 

 del Hoyo, J., et al., eds. (1997). Handbook of the Birds of the World 4: 415. Lynx Edicions.
Parrots of Africa, Madagascar and the Mascarene Islands: Biology, Ecology and Conservation, de Mike Perrin kaj Cyril Laubscher, Wits University Press, 2012, pp. 451–453.

Eksteraj ligiloj

Parrots.org 





Kategorio:Papagedoj
Kategorio:Birdoj de Afriko